|  |  |  |
| --- | --- | --- |
| http://www.cyprus.gov.cy/portal/portal.nsf/0/64b48afa606d5553c22570360021f4a4/Text/8.30D2?OpenElement&FieldElemFormat=jpg |  | logo |
| ΚΥΠΡΙΑΚΗ ΔΗΜΟΚΡΑΤΙΑ**ΥΠΟΥΡΓΕΙΟ****ΜΕΤΑΦΟΡΩΝ, ΕΠΙΚΟΙΝΩΝΙΩΝ ΚΑΙ ΕΡΓΩΝ** |  |

**Αρ. Φακ.: 12.03.001.01**

**12 Οκτωβρίου, 2022**

**ΜΕ ΦΑΞ**

Πίνακας Αποδεκτών

**ΕΝΗΜΕΡΩΤΙΚΟ ΔΕΛΤΙΟ 1/2022**

**Οι περί Ηλεκτρισμού Νόμος (Κεφ. 170) και Κανονισμοί του 1941 μέχρι 2019**

**Καθορισμός μεθόδου προστασίας των χωστών καλωδίων σε κυκλώματα παροχών (κεντρικής παροχής και παροχών σε πίνακες διανομής)**

Το Τμήμα Ηλεκτρομηχανολογικών Υπηρεσιών, ως η αρμόδια υπηρεσία για την εφαρμογή των προνοιών της περί Ηλεκτρισμού Νομοθεσίας, περιλαμβανομένων και των προνοιών του προτύπου BS 7671:2008 (2015) – 17η Έκδοση των Κανονισμών για τις ηλεκτρολογικές εγκαταστάσεις όπως έχει καθοριστεί με το Βασικό Διάταγμα Κ.Δ.Π. 168/2017 και το Τροποποιητικό Διάταγμα Κ.Δ.Π. 58/2018 που εξέδωσε ο Υπουργός Μεταφορών, Επικοινωνιών και Έργων, εφιστά την προσοχή, σε όσους εμπλέκονται με τα θέματα που αφορούν στις ηλεκτρικές εγκαταστάσεις οι οποίες εμπίπτουν στην περί Ηλεκτρισμού Νομοθεσία, στην πιστή τήρηση των απαιτήσεων των **Κανονισμών 522.6.201, 522.6.202, 522.6.203 και 522.6.204 του προτύπου**, όσον αφορά στην προστασία καλωδιώσεων που είναι εγκαταστημένες εντός τοιχοποιίας, πατωμάτων και οροφών, περιλαμβανομένων των καλωδιώσεων κυκλωμάτων παροχών (κεντρικής παροχής και παροχών σε πίνακες διανομής).

Ιδιαίτερη μέριμνα θα πρέπει να λαμβάνεται κατά το στάδιο σχεδιασμού της εγκατάστασης, κατά το οποίο πρέπει να καθορίζεται επαρκώς η μέθοδος που έχει επιλεχθεί για τη συμμόρφωση με τις απαιτήσεις των Κανονισμών.

Ως εκ τούτου, και για σκοπούς διευκόλυνσης της διαδικασίας επιθεώρησης της ηλεκτρικής εγκατάστασης και της όσο το δυνατό πληρέστερης αξιολόγησης της συμμόρφωσής της με την περί Ηλεκτρισμού Νομοθεσία, **η μέθοδος που έχει επιλεχθεί από τον μελετητή ή/και έχει τελικά εφαρμοστεί για την προστασία των πιο πάνω καλωδιώσεων πρέπει να καθορίζεται επαρκώς στα σχέδια της ηλεκτρικής εγκατάστασης (μονογραμμικά ή/και κατόψεις) που υποβάλλονται για σκοπούς επιθεώρησης.** Νοείται ότι, σε περίπτωση που στα σχέδια της ηλεκτρικής εγκατάστασης δεν καθορίζεται επαρκώς η μέθοδος που έχει επιλεχθεί, οι επιθεωρητές, για σκοπούς διασφάλισης της ασφάλειας του κοινού, είναι υποχρεωμένοι να ελέγξουν την εγκατάσταση **λαμβάνοντας υπόψη τη δυσμενέστερη περίπτωση.**

Παρακαλούνται όλοι οι εμπλεκόμενοι για την πιστή εφαρμογή των πιο πάνω.